text:
Eru uppskotini hjá samgonguni og Sambandsflokkinum ov langt hvørt frá øðrum til at kunna skapa eina semju ella er ein semja gjørlig? Mín partur skal ikki liggja eftir at finna eina breiða politiska semju
Framtíðar skipan av fiskivinnuni
Við nýggja uppskotinum um eina nýskipan av fiskivinnuni, hevur samgongan nú greitt boðað frá, hvussu samgongan ynskir, at fiskivinnan skal skipast í framtíðini. Longu fyri einum ári síðani boðaði Sambandsflokkurin greitt frá sínari loysn uppá eina nýskipan av fiskivinnuni.
Fyri nógv kann tað tykjast torgreitt at seta seg inn i eitt slíkt lógaruppskot, ið hevur so nógvar tættir, sum regulera so nógv ymisk viðurskifti.
Tá tosað verður um eina fiskivinnunýskipan verður vanliga skilt millum tríggjar tættir:
- Lívfrøði (stovnsrøkt og umsiting av tilfeinginum í havinum)
- Búskapur (inntøkuskapan og mest møgulig virðisskapan)
- Samfelag (øllum borgarunum til góðar)
Lívfrøðilig burðardygd
Lívfrøðilig burðardygd merkir, at stovnsrøktin av fiskastovnunum, skal vera so góð sum til ber. Fyri at hetta skal verða gjørligt, mugu tey, sum varða av stovnsrøktini fáa røttu amboðini í lógini, fyri at kunna tryggja góða stovnsrøkt.
Vit vita, at ein skipan við fiskidøgum, ikki hevur verið heppin fyri stovnsrøktina. Lívfrøðingar mæla til, at farið verður yvir til eina kvotaskipan í staðin fyri dagaskipan.
I uppskotinum hjá samgonguni, verður hildið fast í eini dagaskipan fyri 2018, og farið verður yvir til kvotaskipan fyri trol og línuskip í 2019, meðan útróðrarflotin heldur fram við fiskidøgum.
Samanbera vit hetta við uppskotið hjá Sambandsflokkinum, eru hesi stórt sæð meinlík, tí einasti munurin er tann, at Sambandsflokkurin vil yvir til kvotaskipan longu í 2018.
Ikki allir fiskimenn eru glaðir fyri at fara frá dagaskipan til kvotaskipan, men her eiga vit at minnast til, at allur fiskiskapur eftir pelagiskum fiski og í Barentshavinum, Flemish Kap, Íslandi og í Grønlendskum sjógvi, er skipaður við kvotum, og hesir fiskiskapir roynast væl. Tá fiskifrøðingarnir samstundis meta, at betur er at fara yvir til kvotaskipan fyri fiskiskapin undir Føroyum, er neyvan nakar ivi um, at tað er rætta loysnin.
Búskaparlig burðardygd
Búskaparlig burðardygd merkir, at fiskiskapurin skal geva gott avlop fyri vinnuna og fyri tey, sum virka í vinnuni, t.v.s. fiskimenn, reiðaríir og tey, sum virka fiskin á landi. Her er neyðugt, at vinnan sjálv sleppur at leggja sítt virksemi til rættis, uttan at lógin áleggur teimum, hvussu tað skal gerast. Hetta inniber, at lógin skal ikki siga, hvørjir reiðskapir skulu brúkast, hvussu tað skal fiskast og við hvørjum fiskiførum.
Tað skal vera upp til vinnuna sjálva at gera av, hvussu hon ynskir at skipa sín fiskiskap, hvørji fiskifør hon ynskir at brúka og hvør reiðskapur skal brúkast.
Í dag áleggur lógin, hvørji skip skulu brúkast og hvør reiðskapur skal brúkast. Lógin ger tað nærum ógjørligt at broyta fiskifar og reiðskap, við tað, at skottir eru sett millum skipabólkarnar, og enntá reglur, sum skipa fiskiskapin niður í smálutir. Tí er upplagt, at ein fiskivinnunýskipan slítur tey høft, ið binda fiskivinnuna niður, soleiðis at hon framyvir sleppur at verða búskaparliga burðardygg.
Her er tað, at uppskotið hjá samgonguni fastheldur skottini millum skipabólkarnar, og harvið varðveitir tað spennitroyggju, sum vinnan alt ov leingi hevur verið bundin av.
Í uppskotinum hjá Sambandsflokkinum verða skottini tikin burtur, og vinnan sleppur frítt at leggja sítt virksemi til rættis og at laga seg til umstøðurnar, sum broytast yvir tíð. Hetta fer sjálvsagt at gera, at vinnan fær møguleika fyri at skapa nógv størri avkast, og at fiskimenn fáa nógv meira burturúr, eins og teir gera í øðrum londum, og í øðrum fiskiskapi, t.d í tí pelagiska og í Barentshavinum.
Her er ein rættuliga stórur munur á uppskotunum báðum, har uppskotið hjá Sambandsflokkinum er munandi betur.
Samfelagslig burðardygd
Samfelagslig burðardygd merkir, at fiskiríkidømi skal koma øllum borgarunum til góðar. Tað merkir, at fiskurin í størst møguligan mun skal virkast í Føroyum, soleiðis at virksemi verður skapt í samfelagnum. Tað merkir eisini, at alt skal førast í land, t.v.s. allur fiskur, eisini høvd, rogn, livur og garnar, soleiðis at alt hetta meirvirði kann fáast til høldar.
At enda merkir hetta eisini, at eitt ávíst tilfeingisgjald verður álagt vinnuni, tá hon fær frammíhjárætt til tilfeingið.
Uppskotið hjá Sambandsflokkinum tekur hædd fyri øllum hesum viðurskiftum, og hevur eina hóskandi javnvág, soleiðis at ikki ov stórar byrðar verða lagdar á vinnuna, men at samfelagið kortini fær sín rættvísa og rímuliga part burturúr.
Uppskotið hjá samgonguni roynir eisini at taka hædd fyri hesum viðurskiftum, men fer eftir mínum tykki alt ov langt við uppboðssøluni av fiski og við royndarkvotunum.
Fæst uppboðssølan at virka til fulnar soleiðis sum samgongan ætlar tað, fer hon at áleggja vinnuni eitt alt ov stórt tilfeingsgjald, soleiðis at tað verður nærum ógjørligt hjá vinnuni at skapa eitt nøktandi avkast av sínum virksemi.
Vit hava sum samfelag ikki brúk fyri, at fiskivinnan verður skattað so hart, at hon ikki hórar undan. Tvørtur ímóti hava vit brúk fyri eini sterkari og sunnari fiskivinnu, sum er før fyri gera munadyggar íløgur í framtíðar vinnubygnað, bæði á sjógvi og á landi.
Er ein semja gjørlig?
Stóri spurningurin er nú, um uppskotini hjá samgonguni og Sambandsflokkinum eru ov langt hvørt frá øðrum til at kunna skapa eina semju ella um ein semja er gjørlig?
Omanfyri eru nevnir tríggir av høvuðstættunum í eini fiskuvinnunýskipan; lívfrøðilig, búskaparlig og samfelagslig burðardygd. Nógvir aðrir tættir eru í eini fiskivinnunýskipan; t.d. at manningin skal lønast eftir føroyskum sáttmálum, umsitingarætlanir, føroyskur ræðisrættur og antitrust, hvussu havrannsóknir skulu skipast og mong onnur viðurskifti.
Tryggjast má, at heildin í nýggju fiskivinnuskipanini hongur saman.
Í flestu førum er lítil og ongin munur á uppskotunum hjá samgonguni og uppskotinum hjá Sambandsflokkinum, t.v.s. at størsta forðingin liggur í veruleikanum í tveimum viðurskiftum, nevniliga búskaparligari og samfelagsligari burðardygd.
Skal ein semja náast - og tað átti ikki verið ógjørligt - so er tað í hesum báðum viðurskiftum, at vit eiga at seta okkum niður og finna eina semju.
Tá samráðingar vóru millum Sambandsflokkin og samgonguna um fiskivinnunýskipanina, varð ógvuliga tætt uppá eina semju um hesi viðurskifti, og semjan lá í stóran mun, har sum Sambandsflokkurin ynskti hana.
Um politiski viljin er til tað, og partapolitikkur verður lagdur til síðis, meðan áhugamálini um fiskivinnuna og samfelagið sleppa at ráða, átti ikki at verið trupult at nátt eini semju.
Hetta so álvarsliga mál eigur ikki at gerast ein partapolitisk kastibløka.
Mín partur skal í øllum førum ikki liggja eftir at finna eina breiða politiska semju.


c: text/html

text:
Soleiðis arbeiða vit
Byrjanin til samstarv
Vit hittast ella skipa vit fyri einum telefonfundi, um tað er tað sum passar tykkum best. Her greiða tit frá tykkara tørvi og greiða frá uppgávuni, sum skal loysast. Oftast koma vit við einum uppleggi ella tilboði.
Ynskja tit eina størri gjøgnumgongd av tykkara KT-skipan, sum hevur við sær, at vit koma við einum uppleggi, hevur hetta, um ikki annað er avtalað, ein kostnað við sær.
Fundurin er ókeypis og óbindandi.
Útgreining av uppgávu
Tá vit hava kannað trupulleikan, sum skal loysast, koma vit við einum uppleggi og einum tilboði, sum sigur:
- hvat skal gerast
- hvat tað kostar
- hvussu langa tíð arbeiðið tekur
- um og hvussu arbeiðið kemur at ávirka tykkara gerandisdag
- hvussu tykkara KT-skipan eftir okkara tykki kann gerast enn betri
Vit hava góðar royndir av at gjøgnumganga uppleggið ella tilboðið saman við kundanum soleiðis, at møguligar misskiljingar kunnu rættast.
Hetta er eisini ókeypis og óbindandi, um annað ikki er avtalað á fyrsta fundinum.
Samstarvið byrjar
Tá partarnir eru samdir um, hvat skal gerast, kann samstarvið byrja.
Umsitur Synack tykkara KT og tit einki hoyra frá okkum, er tað tí at alt koyrir sum tað skal. Vit leggja okkum tó eftir at samskifta við okkara viðskiftafólk við jøvnum millumbilum, og tí ringja vit ella støkka inn á gólvið. Bara fyri at greiða frá hvussu gongur. Eisini tá tað gongur væl.
Eftir okkara tykki er gott samskifti við okkara viðskiftafólk lykilin til framburð fyri allar partar. Tí ynskja vit ikki bara at vera ein veitari hjá tykkum. Vit vilja vera tykkara samstarvsfelagi.

robotstxt: allowed

filter: keep


text:
Nov 29, 2013
Ein býur í Russlandi
Tú skimast og hyggur, gongur millum hillarnar við teimum mongu vørunum, ikki eitt menniskja at síggja, 3 menn í handlinum , ein við kassan og tveir við hvør sínum skermi ……Sjálvandi ber tað til - og tað gera kundarnir - at ganga yvir til kassan, prika í bakið á manninum og siga, kanst tú vísa mær...
Men er tað veruliga meiningin?
Tú situr í tveir tímar og prátar við skitnum borðiskum á borðinum og ongum kaffi, hopleyst at fáa eygnakontakt. Sjálvandi ber tað til at rópa - og tað gera kundarnir -, tú kanst rópa: Hey! ella Hey hon sjálv! men rópa hart, so at hon kann rívast úr ævintýrklóm.
Gev gætur, at hetta er ikki tí at tey eru ovbyrjað av arbeiði. Ofta er bert ein kundi í eygsjón.
Ársins jólahandil??? Neyvan!
Nov 25, 2013
Cutting for Stone eftir Abraham Verghese (2008)
Ein stórur partur av bókini fer fram á sjúkrahúsum fyrst í Addis Adeba í Etiopia og síðani í New York. Høvuðspersónar eru tvíburðirnir Shiva og Marion ella dupultpersónin ShivaMarion, og høvuðsevnið er teirra samband, viðurskiftini ímillum eineggjaðar tvíburðir, sum mistu mammuna, tá ið teir komu í verðina og mistu pápan, tá ið hann varnaðist, at mamman var deyð í barnferð, meðan hann royndi at bjarga henni.
Tíðin og samfelagið
Vit eru í Etiopia í seksti-, sjeyti- og áttatiárunum, eitt hernaðarkvett ímóti Haile Selassie verður niðurbart við harðari hond, og seinni, 1974, verður Selassie frákoyrdur og Mengitsu gerst landsins nýggi diktator til 1991, tá ið Fólksins frælsisfylking koyrdi hann frá. Bókin endar 2004. Frælsisrørslan í Eritrea er umboðað av Genet, gentuni sum Marion er forelskaður í, men sum Shiva fer í song við.
Persónarnir
Høvuðspersónarnir eru læknar, pápin (sum rýmir), fosturpápin og fosturmamman og tvíburðirnir sjálvir. Persónslýsingin er fjølbroytt og djúp. Tvíburðirnir Shiva og Marion eru so líkir og tó heilt ólíkir. Men teir eru sum ein vera. Allan uppvøksturin dugdu teir at lesa tankarnar hvør hjá øðrum, tá ið ShivaMarion rann og spældi var tað sum ein fýrbeint vera, altíð í takt og samljóði. Men Shiva hevur nøkur autistisk drøg, hann er flogvit, men dugir ikki at seta seg inn í tankar annara. Alt hjá honum skal vera rationelt, og tá ið hann særir beiggja sín so djúpt, er tað ivaleyst uttan at vita, hvussu meint tað nívir.
Fosturforeldrini Ghosh og Hema eru sera positivt lýst. Tey taka sær av dreingjunum, geva teimum góða barlast og teir sleppa at menna seg. Hema er gynækologur og lærir dreingirnar at ganga til handa á sjúkrahúsinum. Hema lærir Shiva at dansa.
Etiopisk mentan
Hendingar fara fram í Etiopia, og etiopiar eru eisini ímillum personarnar, men høvuðspersónarnir eru úr India, komnir til Afrika at hjálpa við missión og sjúkrahjálp. Tó er tað seinna fremst í huganum á teimum, gudstrúgvin er í teirra gerðum, tey hava ikki stundir at prædika, arbeiða alla tíðina við teimum sjúku. Eitt stuttligt dømi er, tá ið forstøðukonan hevur fund við ein av stuðlunum úr USA. Hann sær ein stakk av bíblium við veggin. Hon sigur “Vit hava fleiri bíbliur á enskum enn tað finnast enskttalandi fólk í øllum landinum, polskar bíbliur, kekkiskar bibliur, italskar bíbliur, franskar bíbliur, svenskar bibliur, eg haldi summar eru frá tínum sunnudagsskúlabørnum. Okkum tørvar heiligvág og mat, men vit fáa bíbliur.”
Sjúkurnar eru serstakar fyri økið, t.d. er umskering av gentubørnum ein stórur trupulleiki. Hetta er eitt., sum Shiva arbeiðir nógv við.
Endi
Bókin er sera spennandi og væl skrivað, einans tær longu frásagnirnar um sjúku, sjúkuviðgerð og skurðviðgerðir helt eg vera nokso troyttandi, men tað er ivaleyst spennandi hjá fólki, sum hevur serliga áhuga fyri slíkum. Men rætt skal vera rætt, summar av teimum pallmyndunum er júst tað mest minniliga í bókini, eitt nú tá ið tvíburðirnir koma til verðina í stórum drama. Ella deyðslýsingarnar av Ghosh og Shiva. Høvundurin er kendur fyri greinir og fyrilestrar um ‘bedside medicine’. Hann sær, at sjúklingurin meiri og meiri bara er til á telduskerminum, skanningarúrslit og grafar eru spennandi, og teldan sjálv finnur paralell dømi úr øllum heimi, og menniskjað í seingini er ikki áhuhgavert. Abraham Verghese sær eisini, at læknar tískil duga ikki nóg væl at arbeiða á sjúkrahúsum, sum ikki hava alla útgerð. Sum dømi um heilivágin ‘words of comfort’ vil eg nevna lýsingarnar av tvíburðunum báðum í einari song, sum eru rørandi og tankavekjandi.
Lagnan og tilvildin og menniskjans gerðir, sum stýra okkara lívi, alt hetta er so sera væl flættað inn í bókina. Gudstrúgv og pátrúgv eru eisini stórur partur av hendingunum, men aldri soleiðis, at trúgvin verður tikin fram um ella í staðin fyri læknavísindi. 534 síður spennandi, rørandi, upplýsandi og uppbyggilig hvat annað kann ein ynskja sær?
Nov 23, 2013
Bókadagar
Bjarni Bjarnason las eitt brot úr ‘Andlit’ bókini, sum er týdd til føroyskt, í brotinum var høvuðspersónurin í Nólsoy. Bjarni fortaldi, at hann hevur eitt stórt savn av dreymum, fleiri hundrað. Nakrar av sínum dreymum, teir sum hann heldur vera viðkomandi fyri onnur, hevur hann prentað í einari bók.
Og í høllini var fitt av fólki og lurtaði eftir Oddvør og Sólrun, sum talaðu við Lydiu um bøkurnar hjá sær, sum byggja á skaldskap av mannamunni. Væl fyrireikaðar og væl mæltar. Oddvør hevði nøkur orð til rættlesarar, og báðar lósu brot úr sínari bók.
Tað var so festligt at so nógv fólk vóru og so nógv ymiskt at fara til. Bókasølan í forhøllini var eisini frálíka stuttlig og fjølbroytt. Gleði meg til í morgin!
Nov 21, 2013
Bókastev hjá Brynhild
Nakað ósamdar á máli í kvøld. Onkur helt, at Tann fimti maðurin var so góð, tí at hon var spennandi, og at tað var gott, at ikki meiri blóð og ógvusligara hendingar vóru. Onnur helt, at hetta var ikki rættiliga ein krimi, tí at brotsverkið var ikki ordiligt brotsverk, meiri ein søgulig frágreiðing frá krígnum. Ein helt, at Jógvan hevur annan málbólk enn okkum, og at bøkur skula vera til ymsar málbólkar. Bókin er sera skjótt lisin. Men nú er ein nýggj bók hjá Jógvani komin út, at skriva so nógvar bøkur ár um ár krevur ein vissan systematikk ella eitt mynstur, tað er eisini vanligt í t.d. sjónvarpsserium, at tættirnir líkjast. Tað er kanska eisini ein dygd, lesarin vil fegin kenna detektivin og duga mannagongdirnar. Ein annar bloggur er eisini um bókina – frá 6. november.
Í húsunum, har Bókastev var í kvøld, eru stovubróstini áhugaverd, hvørt listaverk við síni søgu.
Brynhild hevur sjálv vovið dansiringin eftir eini gamlari tekning hjá fastur síni Elinborg Lutzen. Ein døkkur Mikines málningur er familjuarvur, motivið er ímóti Eysturoy niðanfyri hjá Føroya tele.
Og ein málningur hjá Hanna Bjartalíð – sum má sigast at vera heilt ólíkur tí, sum listamaðurin nú ger.
Klassikari
Ungu Føroyar hava givið Kálvamuuna út aftur. Ein av fyrstu smábarnabókum á føroyskum, tá ið hon kom út við tekningum hjá Fridu í Grótinum í 1959. Í 1991 gjørdi Zacharias Heinesen nýggjar tekningar til Kálvamuuna. Nú er hon at fáa við stívari permu og teimum deiligu tekningunum hjá Zachariasi.
Ein flott bók við flottum myndum. Ein fín jólagáva til smábørn. Deilga gamaldags bók úr pappíri við gamaldags litmyndum, sum ein kann hava í fanginum saman við barninum, og sum barnið kann blaða í. Deiliga gamaldags við einum gamaldags kálvi og eini reyðari spann. Og so er ein omma eisini í søguni !
Nov 19, 2013
Blóðug barnaløta
SVF: ….deyðin er tær vísur…
Herbert: Nær kemur mamma?
Magna: …er mamma deyð?
eg: …sløkk sjónvarpið….
Nov 17, 2013
Sum longst í egnum heimi
Fyrsti røðari var Trinulena Joensen úr Klaksvík, sum greiddi frá heimahjálpini, tá ið hon var sett á stovn í sjeytiárunum.
Næst á pallin var Rósa Samuelsen. Hennara niðurstøða var, at vit hava brúk fyri at umskipa alt økið. Meiri heimahjálp og færri røktarpláss. Hon segði eisini, at ongastaðni býr fólk í so nógv ár á røktarheimi sum í Føroyum. Rósa legði eisini stóran dent á upptrening, sum jú hevur verið eitt forsømt øki, men nú skal lóggevast um upptrening.
Fleiri spurningar og viðmerkingar vóru úr salinum, m.a. hevði Alma Petersen orðið tvær ferðir, hennara boðskapur var stuttur og greiður: pensiónin er ov lítil, fólk mega hava meiri pengar. Tey hava ikki ráð at búgva heima. Hetta síðsta var sum ein sending beint til høgrabeinið hjá Andrass Róin, sum tosaði um íbúðir.
Andrass Róin og Elisabeth Ellingsgaard brúktu nógv av síni talitíð til at bera saman við donsk viðurskifti. Tí at har fáa tey bolisikring, og har fáa tey boligydelse og har fáa tey eldrakekk osfr. osfr. Elisabeth hevði skjal við sum vísti munin millum pensiónir í DK og FØ. Tað var ikki uppbyggiligt. Tó hevði Andrass eisini ein lista við fyrimunum av at byggja í Føroyum.
Eitt fínt hugskot við eini slíkari ráðstevnu.
Men kanska politikararnir vilja liva sum longst í síni egnu verð.
Nov 15, 2013
“Alt fer til Danmarkar fyrst”
Yvirskriftin er eitt sitat. Eg var á posthúsinum í gjár við einum brævi til Íslands, hugsaði, at tað var gott eg fór hósdag, tí at flogfarið fer til Íslands fríggjadag. So eg sigi við hana, fer tað so avstað í morgin? Hon svarar, also alt fer til Danmarkar fyrst. Haaa, sigi eg, hví? Eg veit ikki, sigur hon og hyggur yvir á grannan har við skivuna. Tað er líka skjótt, sigur hin, snubbut. Hví so snubbut? Kanska er hon móð, kanska fáa tær henda spurningin í heilum, kanska tvær ferðir áðrenn hvønn íslandsflúgvara? Tí Atlantsflog flýgur faktiskt til Íslands tvær ferðir um vikuna enn. Men tað er løgið, at tað skal vera skjótari at fara til Reykjavíkar um Keypmannahavn, men tað má vera eg, sum einki skilji. Men at flúgva við brævinum tveir tímar í landsuður og so aftur fleiri tímar norðureftir?
Margháttligt. Kanska eru so fá brøv til Íslands, at tað lønar seg ikki at lata tey í ein posa og føra tey vestur á flogvøllin sjálvi, einsamøll bara tvey brøv í einum stórum posa; so heldur stappa tey saman við øllum hinum glaðu brøvunum ein túr til Danmarkar fyrst? Okkurt við útbering? Ella er posthúsið á Óðinshædd at líkna við posthúsið á Sandi ella land(ikki piss, men bygdar)postboðið í Dali? Og tað ordiliga posthúsið er í Kph? Tað er kanska ikki lov at flyta post beinleiðis úr Føroyum til annað land?
Tað er nokk ikki, tí at tað er ikki pláss í íslandsflúgvaranum. Margháttligt
Nov 14, 2013
Skýming á Sunda bókasavni
Nov 13, 2013
Hvør er handa Lisensia?
Meinar tú Licentia Poetica? Hon er yrkjarans loyvi, skaldsins undantaksloyvi. Poetic License ella Artistic License er, at listafólk kunna loyva sær at bróta veruleikans reglur, mállærureglur, setningsbygging ella annað.
Barnasangir eru ein gott amboð til at læra børn mál, um tú syngur sangin og trallar og dansar hann, so festast orðini betur, og nógvar sangir duga børnini uttanat, um so málburðurin er góður í sanginum, so hevur tú fingið tvær flugur ella fleiri.
Summir sangir eru illa rættlisnir, summir nýta Lisensiu við vilja, aðrir av óvart. Ein vending sum “slaturin gongur, hann tímir ikki longur” í sanginum “Kenna tit Rasmus” hevur gjørt, at orðið slatur hevur skift kyn, so gott sum. Vit hava sungið hatta so ofta, at tað er torført at góðtaka, at slatur er eitt hvørkikynsorð, eg sigi ikki at tað er ein vanlukka, sangurin er góður og setur futt í mang ball.
Í tí frálíka sanginum “Grækaris Grashøvd” verður sungin henda vending “hann hugsaði hansara heila til mold”, men teir meina “sín heila”, villan er úr enskum, sum ofta nýtir ognarfornavn, tá ið vit nýta afturbent fornavn ‘sín’ –> ‘he turned his brain into mud’. Í sama sangi verður sungið “á høvdinum hjá Grækaris Grashøvd”, hetta eigur at vera á høvdinum á GG’. Á føroyskum nýta vit ofta fyrisetingina á, tá ið talan er um likamslutir, armurin á mær, hondin á mær, høvdið á mær, tungan í mær, eyguni í mær, oyruni á mær osfr.
Nov 8, 2013
Tausen farin
Soleiðis kallaðu vit Svenning Tausen í realskúlanum í Hoydølum í 60unum, nógvir lærarar vórðu kallaðir eftirnavn og summir bæði – aldrin bara fornavn. Hann hevur verið ungur tá, bara 28 ár. Hann var eisini eitt sindur smæðin, royndi at halda i oyrini á okkum, men var samstundis láturmildur, so at ofta endaði tað við, at hann smíltist í staðin fyri at harta.
Vit høvdu hann í rokning, og roknibókin var sjálvandi á donskum, og í henni vóru “setningar” ella reglur at læra seg uttanat (sum t.d. faktorernes orden er ligegyldig), hesar setningar týddi Tausen til føroyskt og ornaði okkum at skriva niður og læra okkum á føroyskum. Vit lærdu sostatt líka nógv føroyskt sum rokning hjá honum.
Eg seti her tvær myndir, sum Birgir Kruse hevur tikið av Tausen:
Eg minnist so væl, tá ið Tausen bleiv forelskaður, hann át altíð døgurða í kantinuni á kostdeildini, og har var Amy. So spurdu vit, um døgurðin smakkaði væl…hm, hm, og so søgdu vit, at tað sást á búkinum, at hann var væl við kokkin, vit argaðu hann, og hann rodnaði, men tað var alt í blíðum.
Prestur talaði um ‘orðið’ í dag í kirkjuni, og valla kundi betri passaga verið funnin til Tausen. Hann var góður við føroyskt og var altíð við tí góða orðinum. Amy og Tausen arbeiddu bæði við týðing og bókaútgávu, og í dag hoyrdu vit í kirkjuni ein sang, sum Amy hevur yrkt til mannin – sera rørandi kærleiksváttan.
Í dag var gott veður at fylgja líkið, og ein stór mannfjøld fylgdi Tausen til gravar.
Nov 6, 2013
Tann fimti maðurin eftir Jógvan Isaksen
Eg havi als ikki lisið allar bøkurnar hjá Jógvani, men nakrar. Minnist tá ið tann fyrsta kom út, hvussu forkunnugt tað var. Eg haldi ikki, at hendan er góð. Alt fylgir somu uppskrift, at Hannes er skiftur út við William Hammer ger ikki stóran mun. Aftur er gátan fjald í krígsárunum, og aftur er tað ein reiðari, sum er brotsmaður. William hevur eins og Hannes ósemjur við løgregluna, men eisini vinir har. Persónslýsingarnar eru ónuanseraðar, serbiski vágbingurin og tann framliga Gunnleyg, sum skeldast alla tíðina. Og hasi bæði morðini, Alvilda og Fløskan, verður eingin saksøktur fyri tey ? William lovar tí doyggjandi Grækarisi við Lund, at einki skal koma út….hann kann ikki gera við tað, at pápin var nazistur, okey, men hann hevur dripið tvey fólk…. Ná alt verður uppklárað.
Rættiliga løgið og ósannførandi, at politimeistarin fer í song við William Hammer, fyrsta hon sær hann. Serdeilis ósannførandi.
Tað tykist, sum høvundurin kanska hevur verið so leingi burtur nú, at hann er farin eitt sindur av málinum, orðingar sum ‘hann lá á song’ (218), ‘hann legði eyguni aftur’ (192) og ‘ikki hissini løgið’ (204) ljóða ikki sum vanligt føroyskt.
Men rætt skal vera rætt, eg tosaði við ein ungan mann, sum sá, at eg sat og las hesa bókina, og hann segði, at hann hevði lisið hana, og hon var virkuliga góð, so….
Nov 4, 2013
APROPOS mállæra
På dansk dannes genitiv ved at endelsen –s føjes til substantivets grundform: Peters bil.
Engelsk: A bottle of beer. På dansk står de to substantiver oftest lige efter hinanden uden præposition: en flaske øl.
Hesar omanfyri nevndu leiðbeiningar standa í mállæruni, sum summir flokkar í miðnámsskúla nýta. Bókin eitur misvísandi The Grammmar, tí tað ljóðar, sum hon er ensk, men hon er donsk. Sum tað sæst av dømunum er bókin undirvísing í donskum, samstundis sum hon lærir teg enskt. Sjálvandi tí hon er ætlað donskum ungdómi.
Sum kunnugt siga vit á føroyskum ein fløska av øli ella ein ølfløska, so tað er at leita eftir trupulleikum at terpa júst hetta, meðan annað, sum á føroyskum líkist frá, kanska als ikki verður nevnt.
Tí er tað fínt, at mállæran Lær tegt enskt er at fáa í bókhandlum og at Klípið, sum er mállæruvenjingar, sum hóska til hennara, er útafturkomið.
Nov 2, 2013
Bókatíðindi
Klípið, mállæruvenjingar til miðnámsskúla (framhaldsdeild), er uppafturprentað. Eg hugsaði tað hevði verið stuttligt at gjørt eina samvirkna teldubók, men tað er ikki komið á skrá enn, men nú er so óneyðugt at kopiera Klípið, tí tað er at fáa aftur Myndin omanfyri er morgunmatur á Benbecula í Ytru Hebridunum í B and B hjá Annie Maclean og tann næsta er staðarnavn á gæliskum.
Og myndirnar niðanfyri eru tiknar í Ellis Island Immigration Museum, New York.


text:
Leysafæ
< Aftur
8-mannafar
Seinast boð: kr. 20.000
Vegna deyðsbúgv verður 8-mannafar (uttan motor,
bygt í Kaldbak, úr glastrevjum) lýst til sølu.
Áhugað kunnu venda sær til:
Petur Even Djurhuus, advokat, ped@lawfirm.fo,
ella Sigrid Midjord, skrivara, tlf. 203054, sm@lawfirm.fo.
Lánútroknari
Tíðindi
RSS
18.01.2018
Reyngøta 14
Húsini verða víst fram týsdagin 23. januar millum kl. 12.00-13.00Vegna deyðsbúgv verður ognin matr.nr.
22.12.2017
Mjólkikvota og mjólkineyt til sølu
Mjólkikvotan og mjólkineytini hjá Oyrareingjargarði, umframt innbúgv til fjós, amboð o.a., verður hervið lýst
10.11.2017
Leysafæ og myndir til sølu
Vegna Føroya Skiftirætt verða nøkur onnur prent og nakað av leysafæi við hesum lýst til
Um ogn.fo
Ogn.fo er eitt samstarv millum advokatar í Føroyum, um ein felags portal, har advokatar lýsa ognir til sølu.


text:
Ingi Samuelsen
09.01.2018 - 09:09
Mentan > List > Filmslist
61 ára gamli filmsleikstjórin og leikritahøvundurin, Lars von Trier, fær donsku mentanarheiðurslønina Sonningprisen, sum er upp á eina millión krónur.
Heiðurslønin verður handað á Keypmannahavnar universiteti til ein persón, sum hevur arbeitt til gagns fyri evropeiska mentan. Sonningprisen verður vanliga latin annað hvørt ár.
- Vit halda, at Lars von Trier er eitt heilt serligt listafólk, sigur Milena Bonifacini, forkvinna fyri Akademiráðið, ið hevur verið við til at tilnevna von Trier til Sonningprísin, við Ritzau.
Akademiráðið er ráðgevi hjá statinum í listarligum og fagurfrøðiligum spurningum.
Lars von Trier hevur gjørt minst 20 films- og sjónvarpsframleiðslur, ið flestallar hava verið nógv umrøddar.
Í Danmark var gjøgnumbrot hansara sjónvarpsrøðin ’Riget’ frá 1994 og altjóð gjørdist Lars von Trier gitin við filminum ’Breaking the Waves” frá 1996.
Sonning heiðurslønin verður handað 19. apríl á Københavns Universitet.
Lars von Trier er bert triði danin, ið fær henda heiður. Hinir eru vísundamaðurin Niels Bohr í 1961 og arkitekturin Jørn Utzon í 1998. Millum tey, ið hava fingið henda tignarliga prísin eru Günther Grass, Václav Have, Ingmar Bergman, Jürgen Habermas, Dario Fo, Halldór Laxness, Laurence Olivier, Albert Schweitzer, Winston Churchill og so William Heinesen – tað var í 1985.


text:
Í longri tíð hava vesturlendsku deildirnar í Afghanistan og stjórnin har havt tveir felagsskapir at stríðast ímóti, Taliban og Al-Qaeda, men felagsskapirnir báðir hava eisini stríðst móti hvørjum øðrum. Hetta hevur gjørt tað nakað lættari hjá stjórnini í Kabul, men í einum fjúrtan minuttir langum video lovar Al-Qaeda leiðarin, Zawahiri, at stuðla Taliban.
Hetta kann økja umspenningin í landinum, men kann eisini vera eitt tekin um, at Al-Qaeda er viknað munandi í Miðeystri, har ISIS hevur yvirtikið leiklutin hjá tí meira kenda Al-Qaeda.
Lyftið kom stutt eftir, at Taliban fekk nýggjan leiðara, Haibatullah Akhundzada, í mai mánaði, eftir at amerikumenn høvdu dripið gamla leiðaran Akhtar Mansour. Mansour hevði tá staðið á odda fyri Taliban í níggju mánaðir, og hann tók við eftir Mullah Omar, sum stóð á odda fyri Taliban og Afghanistan áðrenn altjóða deldirnar gjørdu innrás.
Boðskapurin hjá Mansour er at “bjarga londunum hjá muslimum, sum eru eyðrænd og hertikin.”


text:
Føroya Sjósavn varð sett á stovn í 2006, við ti endamáli, at sýna fram dýr og plantur sum liva í sjónum á okkara leiðum. Føroya sjósavn er skipað sum grunnur við nevnd og einum dagligum rakstri. Framsýningarnar hava síðan 2006 verið í íshúsinum á Argjum. Serligur dentur verður lagdur á at hava livandi framsýningar, sum geva gestum eina so góða heildarmynd av lívinum í sjónum á okkara leiðum sum til ber. Harumframt er eitt aðalmál at undirvísa skúlaflokkum, barnagørðum og øðrum bólkum í evnum sum hava beinleiðis samband við lívið í sjónum og framsýningarnar
Sjósavnið á Jólum
Jóladagarnar 23 og 24 desember, er stongt á sjósavninum. Somuleiðis er stongt síðsta vikuskifti í 2017. Ístaðin er sjósavnið opið fríggjadagin 22/12 frá kl 14.00 til kl 17.00 og fríggjadagin 29/12 frá kl 14 til kl 17.
Gleðilig Jól
Copyright © All Rights Reserved


text:
Javnan hava temadagar og fyrilestrar verið fyriskipaðir kring um landi øll árini. Felagskapurin veitir upplýsing til skúlaflokkar og áhugabólkar, t.d. innan kirkju- og samkomugátt, ið ynska at fáa hollari kunnleika til ófødda barni.
Virðisgrundarlagið hjá Føroya Pro Vita er, at mannalívið er Guðgivið og byrjar við gitnað. Tí er eigur tað ikki at verða loyvt at enda eitt óføtt lív, eins og tað ikki er loyvt at enda eitt føtt lív.
Vísindinaliga er einki sum mótprógvar, at lívið byrjar við giting - tá allir arvaeginleikar hjá menniskjanum eru til staðar - eisini lýst við Lejeune-yvirlýsingini>>.


text:
Tað er Silja Strøm, ið eigur permumyndina á snøgga, nýggja stuttsøgusavninum hjá Hanusi Kamban og eg kann í grundini ikki koma í tankar um nakað annað føroyskt myndlistafólk, sum hevði hóskað eins væl inn í universið hjá Hanusi Kamban sum Silja Strøm. Myndirnar hjá dugnaligu ungu listakvinnuni eru merktar av júst sama dreymakenda, mytiska, ævintýrkenda og psykologiska dámi, sum søgurnar hjá Hanusi Kamban bera brá av.
Fremst í bókini stendur skrivað eitt motto, ið stavar úr Bíbliuni úr Paulusar fyrra brævi til Korintmanna 13,12: "Men tá skulu vit síggja andlit til andlits". Hesi orð Paulusar stava frá kenda bíbliutekstinum, sum verður nevndur hásongur kærleikans og sum ofta verður lisin upp í sambandi við vígslur, har tað m.a. verður staðfest, at kærleikin er størstur av øllum. Sambært hesum motto er tað altso kærleikin, sum ger okkum før fyri at skilja, ella at síggja andlit til andlits, sum tað stendur. Hetta at síggja andlit til andlits vísir seg at vera ein trupulleiki hjá fleiri av persónunum í savninum, t.d. hjá óhugnaligu gullgentuni, ið pínist av at síggja sína egnu ræðuligu spegilsmynd. Í savninum eru tilsamans tíggju stuttsøgur, sum eru ymiskar av longd og dygd, men sum hava til felags eina individuatión, eina menning, broyting, ella umskapan, sum persónarnir í søgunum ganga ígjøgnum. Hanusi Kamban líkt er gjøgnum alla bókina ein sannur undirstreymur av mentanarligum tilsipingum, sum í støðum tykjast meiningsfullar (t.d. Dylan Thomas sitatið um at eldast s.76), men sum av og á gerast ov nógvar.
Fyrsta stuttsøgan, Tann angandi býurin hevur eitt slag av science fiction søgugongd, ið gongur fyri seg í eini framtíð, sum kanska ikki er heilt langt burturi. Fólkini í lýsta samfelagnum ganga ómetaliga høgt uppí at anga væl og at vera rein og sostatt er samfelagið eisini býtt upp í øki fyri tey ymisku reinleika- og stættarstigini. Søgan verður søgd í 3.persóni, men við innara sjónarhornið hjá høvuðspersóninum Lopez, sum er jagstraður outsideari, ein plágaður Jesusfigurur við sári í síðuni, sum í byrjanini av søguni roynir at gera sjálvmorð. Tað vísir seg sum, at hann er ein av teimum, sum luktar illa, hann hevur eitt slag av stomiposa á síðuni, sum av og á tømist fyri sína stinkandi deymin, ið opinbart kemur úr brúnasárinum. Vit fylgja Lopez á leið hanara gjøgnum eitt asosialt samfelag til bjargingarkvinnuna, fitta og vakra verndareingilin Angelu, sum onkursvegna sýgur óhumskuna úr sárinum, so at tað verður reint. Málið hjá Hanusi er livandi og fjølbroytt við nógvum gjølligum lýsingum og onkrum løgnum orðingum, sum tó tykjast sera tilvitaðar. Henda fyrsta søgan er væl eydnað við greidligum parallelum til okkara reina nútíðarsamfelag, har øll hava hvítar, beinar tenn og har tað at lukta illa og tað vil væl at merkja siga tað sama sum at lukta av tí, vit natúrliga eiga at lukta av, er beinleiðis at sammeta við sosialt sjálvmorð. Hugburðurin í savninum tykist gjøgnumgangandi humanistiskur.
Riddarin Grøni er stutt, bara tríggjar síður til longdar og gongur fyri seg í eini tíð, tá nógv fólk doyggja av sótt og Riddarin Grøni ger sær dælt av hesum við at fáa ognina afturfyri at jarða tey deyðasjúku. Ein gomul genta, sum er svikin og blivin býtt blívur eisini sjúk og tí fer Riddarin eisini til hennara. Hon býður honum vælkomin sum tann leingi saknaði drongurin, ið sveik hana. Tá riddarin illa við ætlar at skunda sær at fáa fingramerkið frá gentuni til tess at vátta kraddaraavtaluna smokkar gólvið undir honum, so at hann endar gjøgnumgataður á nøkrum spískasteinum. Tað er ein rættiliga original og stuttlig, fleirtýðug snaring, sum savnar træðrirnar í hesi væleydnaðu søguni. Heimsins hægsta træ um eitt bartrog av einum borgarstjóra og Kuldi Kongur um ta gírigu drottningina eru á sama hátt væleydnað ævintýr við einum moralskt rættvísum úrskurði.
Speglingar eru sera umráðandi bæði í søguni um Edward, men eisini í Gullgentuni um kvinnuna, sum ikki tolir at síggja seg í speglinum og sum tessvegna gongur við svørtum sløri. Í byrjanini av søguni verða hús hennara lýst rættiliga gjølla. Frásagnarstílurin tykist eitt sindur gamaldags, breiður, seigligur, men væl gjøgnumførdur. Vit fáa alt at vita, sum høvuðspersónurin, Miss Evelyn ger og hvussu hon t.d. reagerar, tá hon hon sær seg sjálva í speglinum, men hvat hon hugsar, vita vit ikki. Søgan er spennandi og lesarin verður fleiri ferðir tikin á bóli í hesum óhugnaliga heimi, sum huglagsliga minnir um søgur hjá Edgar Allen Poe.
Kvinnulýsingarnar tykjast sum heild gamaldags, romantiskar sum í 1800 talinum, har tað ljóta og kynsliga verður goymt í kjallaranum og har kvinnur antin verða sæddar sum einglar ella erotiskir forloysarar (skøkjur). Nøvnini á persónum, býum, gøtum osfr. tykjast hava symbolskan týdning og tað kennist til tíðir eitt sindur strævið og pátikið. Í søguni Exit Farao gerst hetta lyndi til mentanarligt overkill beinleiðis margháttligt. Søgan er annars góð. Frásøgufólkið er tænarin hjá einum Jason Farao og liva teir í eini tíð, tá robottar hava yvirtikið valdið. Menniskju blíva øgiliga gomul, eini 150 ár, men sjúklast teirra seinastu 50 ár pleyguheimum, har robottar taka sær av teimum. Samfelagskritiska perspektivið til nútíðina er greitt og tí er søgan viðkomandi, rørandi og hugvekjandi. Statsautoriseraða sjálvmorðið hjá Farao er etiskt áhugavert, men við at drukna í fínmentanarligum fyribrigdum. Høvundurin er áhugaður í arkitekturi og dugir væl at lýsa bygningar, sum eru nýklassisistiskir, art nouveau osfr. Men í fleiri førum tykjast stílsøguligu eygleiðingarnar óneyðugar og uppáklistraðar og í onkrum føri gerst tað beinleiðis komiskt, sum tá tænarin, sum er medsitari til sjálvmorðið hjá Farao, hoyrir fyri sær Das Wohltemperierte Clavier, tá endin er nær.
(KP)


text:
Tíðindi
26. apríl 2017
Trý av tíggju ungfólkum í Noregi gera ikki miðnámsskúlaútbúgvingina lidna. Hetta kann skjótt gerast ein samfelagstrupulleiki, ikki fara tí at ungfólkini fara at hava ilt við at finna arbeiði, men eisini tí tað kann føra til trupulleikar við heilsuni. Í RBUP, sum er ein depil fyri børn og ung við sálarligum avbjóðingum, er hetta ein spurningur, sum granskararnir, Solveig Holen og Åse Sagatun, gáa nógv um. Saman við Trine Waaktaar frá Universitetetinum í Oslo hava granskararnir kannað, hvønn týdning viðurskiftini millum lærara og næming hava fyri næmingarnar. Gransking, sum áður er gjørd, hevur víst, at samband er millum sálarligar trupulleikar, vánaligar karakterir og seinni fráfall frá útbúgving eftir fólkaskúla. Í eini nýggjari kanning hava granskarar staðfest, at næmingar við sálarligum avbjóðingum uppliva, at teir, samanborið við aðrar næmingar, fáa minst stuðul frá lærarum. Kanningin er gjørd av næmingum í tíggjunda flokki.
Solveig Holen heldur, at fleiri orsøkir eru til, at so er.
- Næmingar við sálarligum avbjóðingum kunnu vera meiri avbjóðandi fyri læraran samanborið við aðrar næmingar. Hinvegin kann tað eisini hugsast, at næmingar við sálarligum avbjóðingum tulka royndirnar hjá læraranum at hjálpa og stuðla neiliga, sigur hon.
Sama um orsøkin til at næmingar við sálarligum avbjóðingum halda, at teir fáa minni stuðul frá lærum, liggur hjá næminginum ella læraranum, heldur Holen, at vit eiga at geva spurninginum meiri ans, og at tað er týdningarmikið við miðvísari hjálp.
- Tað er tørvur á at bøta um fatanina hjá læraranum um næmingin, sum hevur eitthvørt at stríðast við, at honum tørvar hjálp og stuðul at megna gerandisdagin.
Hon heldur, at mangan skal ikki so nógv til, bara eitt sindur meiri av uppmerksemi og tað at tora at seta truplar spurningar. Veit lærarin ikki, hvussu hann skal gera, kann hann biðja heilsufrøðingin um hjálp.
- At fullføra miðnámsskúlaútbúgvingina hevur týdning fyri at bøta um møguleikarnar at koma á arbeiðsmarknaðin, fáa eitt gott lív og góða heilsu.
11.000 næmingar úr 10. flokki hava tikið lut í kanningini, sum norska fólkaheilsuráðið hevur latið gera.
Kelda: forskning.no
Skúlablaðið
Pedda við Stein gøtu 9
100 Tórshvn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.


text:
Jan Müller
13.03.2017 - 19:17
Tað sær ikki mætari út, enn at norskir myndugleikar síggja størstu møguleikar fyri at gera stór olju- og gassfund vera í Barentshavinum. Av tilsamans 102 teigum, sum nú verða bodnir út til oljuleiting, eru 93 í Barentshavinum. Eftir ætlanini verður miðjað móti at bjóða øki út í øðrum ársfjórðingi við afturlating av útbjóðingini í seinasta ársfjórðingi í ár.
Dentur verður lagdur á øki í Barentshavinum og Norskahavinum, har leiting ikki hevur verið áður og har mett verður, at møguleiki er fyri at gera stór olju- og gassfund. Leiting í hesum økjunum hevur stóran týdning fyri at kunna varðveita virksemið á norska landgrunninum uppá langt sikt.
”Hetta verður ein verulig Barentshavs-útbjóðing. Fyri okkum er tað sera umráðandi at kunna varðveita virksemi langt fram í tíðina. Hetta er eitt týðandi signal um, at vit veruliga leggja okkum eftir at varpa ljós á økini har norðuri,” sigur norsku oljuráðharrin Terje Søviknes sambært NTB.
Norska útbjóðing kemur nærum um somu tíð sum tann føroyska, ið letur upp í øðrum ársfjórðingi og aftur miðjan februar 2018.


text:
Ítróttur savn
Mjølnirkapping: SÍ í steypafinaluni hjá mansunglingum
20. Jan 2018
Hetta vikuskiftiđ spældi SÍ seg í steypafinaluna hjá mansunglingum viđ at vinna Mjølnir kappingina. Her avmyndađir saman viđ Fleyr, sum teir koma at møta...
les meir
Mjølnirkapping: SÍ-B gentur vunnu gull
20. Jan 2018
Mjølnirkapping: SÍb gentur 14 ár vunnu gull. Tað eru so nógv lið í gentum 14 ár, at flogbótssambandið hevur gjørt 2 deildir í...
les meir
Mjølnirkapping: SÍ gentur 16 ár vunnu gull
20. Jan 2018
Mjølnirkapping. Sí gentur 16 ár vunnu øll liðini gjárkvøldið og vunnu gull. Sigurin merkir eisini, at tær hava spælt seg í steypafinaluna. ...
les meir
Beinleiðis: H71 - KÍF (steypakapping)
20. Jan 2018
...
les meir
Borðtennis: Nýggir landsliðsvenjarar
20. Jan 2018
Borðtennissamband Føroya hevur gjørt sáttmálar við eitt nýtt toymi av venjarum, sum skal vera við til at útinna ta nýggju menningarætlanina, ið seinastu tíðina er...
les meir
6. umfar í dart var í Miðvági seinasta leygardag
20. Jan 2018
6. umfar av FM-kappingunum í dart var í Miðvági leygardagin 13. januar.Hjá monnum vóru 46 luttakarar, tað mesta í nýggjari tíð, meðan kvinnurnar bert vóru...
les meir
Danmark vann 31-28 á Slovenia
19. Jan 2018
Danmark vann í kvøld 31-28 á Slovenia í einum spennandi og vælleiktum dysti, serliga vísti álopsspælið, at her var talan um tvey sera góð...
les meir
ÍSF á ferð
19. Jan 2018
Mikukvøldið 24. januarskiparÍSFfyrieinumevniskvøldiískúlanumviðLøkin,Runavík. TiltakiðerætlaðnevndarlimumogábyrgdarfólkumhjáítróttafeløgunumíEysturoynni.Endamáliðer atkunnafeløginiumÍSF. Evnini, sumverðaviðgjørd,erum.a.: ·Bygnaðuriní ÍSF Skattaviðurskiftihjáítróttafeløgum Etiskuleiðreglurnar...
les meir
Flogbóltur, meistaradeild menn: ÍF - Mjølnir í kvøld
19. Jan 2018
Oddaliðini í meistaradeildini hjá monnmum møtast í kvøld á Kambsdali klokkan 19,30. Mjølnir liggur á odda við 20 stigum meðan ÍF hevur...
les meir
Flogbóltur, børn og ungdómur: 122 lið til Vitus-kapping
18. Jan 2018
Um vikuskifitið skipar Mjølnir fyri barna- og ungdómskapping í Klaksvík.Kappingin byrjar fríggjakvøldi og spælt verður bæði leygardagin og sunnudagin í báðum ítróttarhøllunum í Klaksvík....
les meir
Danmark vann 25-22 á Spaniu
17. Jan 2018
Danmark vann ein spennandi og vælleiktan Em-dyst á Spaniu í kvøld, úrslitið gjørdist 25-22. Danir tevja nú pláss í hálvfinaluni.Dysturin var allan vegin spennandi...
les meir
Frá ongum til 27 spælarar
17. Jan 2018
HSF: – Tað er sera gleðiligt, at vit aftur síggja nógvar gentur, ið vilja spæla hondbólt við Stjørnuni. Tað sigur Jastrid...
les meir
Nú byrjar Faxe Kondi-kappingin av álvara
17. Jan 2018
Komandi fimm vikurnar er Faxe Kondi-kappingin á skránni hjá monnum og kvinnum. Innleiðandi dystirnir um at koma í stóru finaluna vórðu...
les meir
Góð byrjan uppá 2018
16. Jan 2018
07Vestur: Í fyrsta venjingardysti okkara vunnu vit heili 4-1 á EB/Streymi á Eiði. Hálvleikstøðan varð 1-0 til okkum, men kanska ikki heilt...
les meir
Myndir: Dráttur vann 3-0 á Mjølnir
15. Jan 2018
Settúrslitini: 25-6, 25-14 og 25-18 ...
les meir
Toppskjúttarnir í hondbólti
15. Jan 2018
FTZ-deildin: Navn Eftirnavn Lið Mál Mál uppá brotskøst...
les meir
Fair-play listin
15. Jan 2018
Soleiðis verða stigini givin. 1 stig fyri áváring, 3 stig fyri útvísing og 5 stig fyri reytt kort.FTZ-deildin: ...
les meir
Dráttur og Mjølnir í kvøld
15. Jan 2018
Mjølnir – sum í løtuni liggur nr. 2 - skal í kvøld klokkan 19,30 møta Drátti í Høllini á Giljanesi – sostatt verður tað...
les meir
Flogbóltur, meistaradeild menn: ÍF framum Fleyr
15. Jan 2018
Tveir dystir vóru sunnudagin leiktir í meistaradeildini hjá monnum, eftir at landskappingin hevur ligðið still síðani byrjanini av desember, orsakað av, at bólkakappingin í...
les meir
Nú verður Vága Judofelag endurstovnað
15. Jan 2018
Í morgin verður aftur møguleiki at venja judo í Vágum, tá ið fyrsta venjingin hjá endurstovnaða Vága Judofelag er á skránni. Vant verður týsdagar í...
les meir
Heini um hondbóltslandsliðið
14. Jan 2018
Á pappírinum tóktist liðið fyri mær vera vælstillað á øllum plássum, men eg má ásanna, at eg fór skeivur. Har vóru nógvir "blindir ferðandi"...
les meir
Seinastu umførini í ST-Open 2018 verða telvað í morgin
13. Jan 2018
ST-Open 2018, sum byrjaði í gjárkvøldið og helt áfram í dag, verður telvað liðug í morgin, tá ið 6. og 7. umfar skulu telvast.Høgni...
les meir
Italia vann stórsigur 29-18 á Føroyum í kvøld
13. Jan 2018
Allar vónir vórðu settar til at Føroyar kundu fáa eitt heiðurligt úrslit ímóti Italia, men tað gjørdist til eitt stórtap 29-18 eftir at støðan...
les meir
Aðalfundur hjá Miðvágs Bóltfelag
13. Jan 2018
Hervið verður lýst til aðalfundar hjá MB. Fundurin verður sunnudagin 28. januar 2018 kl. 16:00 í húsi felagsins. Heitt verður á allar limir at...
les meir
Fríði brotið hondina
12. Jan 2018
Aftur ein skaði hendi í seinna dystinum hjá Føroyum í HM-undankappingini í Italia. Hesaferð var tað Fríði Weyhe, sum fekk skaða í vinstru hond...
les meir
Helgi er úti í tveir mánaðir
12. Jan 2018
Strikuspælarin, Helgi H. Hoydal, var hvørki við í dystinum í dag móti Rumenia ella í dystinum í morgin móti Italia. ...
les meir
ST-Open 2018 - myndir
12. Jan 2018
Trý umfør eru telvað í kvøld í ST-Open 2018.Talvhølið í SandavágiTelvað verður soleiðis:Kappingin byrjar fríggjadagin, 12. jan. kl. 19.00, tá ið 3 kvik...
les meir
Álítismaður fyllir runt - Til lukku við degnum Símun
12. Jan 2018
Fyri okkum ið eru nakað yngri virkar tað sum maðurin altíð hevur verið í umhvørvinum, men hóast hetta tykist hann ungur og er altíð...
les meir
Føroyar taptu 28-20 á Rumenia
12. Jan 2018
Føroyar taptu eisini dystin í dag, sum var ímóti Rumenia, úrslitið gjørdist 28 - 20 til Rumenia, eftir hálvleiksstøðuna 15-10.Føroyska liðið vísti til tíðir...
les meir
Taptu við átta málum
11. Jan 2018
Føroyar spældu væl í løtum og serliga í álopsspælinum riggaði væl í fyrra hálvleiki, men bitin varð ov stórur. Menninir hjá...
les meir
Betri VK4 í Sørvági leygardagin
10. Jan 2018
Skrivað hevur Hallur HolmNú leygardagin 13. januar verður fjórða umfar av Betri Vetrarkappingini runnið í Sørvági, har Frælsi verður vertur. Sjálv rennikappingin verður skotin...
les meir
ST-Open 2018
08. Jan 2018
Fyrsta open kapping, í hesum kappingarárinum, verður í Sandavági í vikuskiftinum. Stað: Talvhølið í Sandavági Telvað verður...
les meir
Duruta av Lofti vann Skechers Nýggjárshálvmaraton
08. Jan 2018
So var ársins fyrsta rennikapping avgreidd, og fyrstu vinnararnir funnir. Umleið 90 rennarar gjørdu seg til reiðar í Funningsfirði og lagið var av tí...
les meir
Ári spælir í Norra tvey tey komandi kappingarárini
08. Jan 2018
Í dag kunngjørdi Sandnes Ulf, sum spælir í næstbestu deildini í Norra, at teir hava skrivað sáttmála við Ára Mohr Jonsson. Ári er 23...
les meir
HSF: Greiður sigur í venjingardysti
08. Jan 2018
A-landsliðið hjá monnum vann venjingardystin í kvøld móti HØJ, ið spælir í næstbestu donsku deildini. Úrslitið gjørdist 31-20 til Føroyar. Føroyska...
les meir
Mest leikandi spælarin hjá 07 Vestur fer at royna seg í Norra
08. Jan 2018
Mest leikandi, toppskjúttin og nú fyrrverandi liðskiparin hjá 07 Vestur, Holgar Durhuus, fer nú at royna seg uttanlanda. Holgar skal spæla við Hvik Halden,...
les meir
Filip og Maria hava fingið flest mál
07. Jan 2018
FTZ-deildin: Navn Eftirnavn Lið Mál Mál uppá brotskøst...
les meir
Fair-play listin
07. Jan 2018
Soleiðis verða stigini givin. 1 stig fyri áváring, 3 stig fyri útvísing og 5 stig fyri reytt kort.FTZ-deildin: ...
les meir
Beinleiðis: VÍF - KÍF
06. Jan 2018
...
les meir
Kyndil flongdi H71 av 25-13
06. Jan 2018
Kyndil tók í dag móti H71, og heldur óvæntað vann Kyndil stórsigur. Dysturin endaði 25-13, eftir hálvleiksstøðuna 14-7.Kyndil: Tummas Pauli Hanusarson 10, Eirikur Simonsen 4,...
les meir
Neistin vann á Team Klaksvík
06. Jan 2018
Neistin tók í dag móti Team Klaksvík í FTZ-deildini hjá monnum. Neistin legði seg beinavegin á odda, og eftir 12. min. var støðan 6-2 til...
les meir
VÍF og KÍF spæla í Vestmanna í kvøld
06. Jan 2018
Tað verður leygarkvøldsdystur, tá VÍF spælir móti KÍF í høllini í Vestmanna í kvøld klokkan 19.00. VÍF vann tann fyrsta dystin móti KÍF, sum...


text:
1FLTV
1FLTV (allarhelst: 1 Fürstentum Liechtenstein Television) er einasta sjónvarpsstøðin í Liktinsteini. Byrjað varð at senda 15. august 2008 á týskum. 15. august 2008 byrjaði 1FLTV at senda eftir at hava fingið loyvi frá liktinsteinsku stjórnini 1. Støðin sendir á týskum og verður rikini av eysturríkska handilsmanninum Beatrix Schartl 2.
Innihaldsyvirlit
Evropeiska songkappingin[rætta | rætta wikitekst]
Fólkið í Liktinsteini hevur altíð havt áhuga í at luttikið í evropeisku songkappingni, men hetta var ógjørligt, tí landið hevði ikki egna sjónvarpsstøð. Um støðin hinvegin velur at gerast limur í EBU, so ber til hjá landinum at melda seg til kappingina. Liktinstein royndi í 1976 at melda seg til, men hetta var noktað, tí eingin sjónvarpsstøð var í landinum 1.


text:
Føroya vakrasta hálv maraton
ítróttur17-04-2017 - 18:23 - Jóanis Nielsen
Tíðindaskriv: Føroya vakrasta hálv maraton
Aftur í ár skipar ítróttarfelagið Frælsi í Vágum fyri eini hálv maraton renning leygardagin tann 2. september. Teinurin runnið verður er úr Gásadali og til kirkjuna í Sandavági.
Tað var í 2014, tá Ítróttarfelagið Frælsi hevði 10ára ársdag, at skipa varð fyri fyrsta hálv maraton renningini í Vágum. Undirtøkan seinastu trý árini hevur verið serstakliga góð og í fjør var met stór luttøka, at neyðugt varð at lukka fyri fleiri tilmeldingum tá komið var uppá 300 luttakarar. Stóri áhugin fyri Føroya vakrasta hálv maraton hevur ført við sær, at avgerð er tikin um at í 2017 verður markið sett við 500 luttakarar.
Útlendingar eru eisini farin at geva Føroya vakrasta hálv maraton ans við at fleiri tilmeldingar til renningina í ár longu eru komnar og fleiri eru væntandi. Runnið verður gjøgnum allar bygdirnar í Vágum, har byrjað verður í Gásadali og komið verður á mál við kirkjuna í Sandavági. Kommunurnar í Vágum hava víst stóra vælvild og hjálpsemi, eins og Vága Floghavn, Hiddenfjord, FK í Miðvági og EUR express hava stuðlað Føroya vakrasta hálv maraton.
Eins og í 2016 verður møguligt bæði at ganga og renna hálv maraton. Tó verður ein broyting gjørd, soleiðis at tey sum ganga byrja 1 tíma áðrenn, so bæði gangarar og rennarar koma á mál nøkunlunda samstundis. Rutan hjá teimum sum ganga verður tann sama sum hjá rennarunum. Tað vil siga, at í mun til í fjør verður ikki gingið upp um “fjallið” úr Vatnsoyrum til Miðvágs, men eftir landsvegnum fram við Vatnið. Eins og í fjør verður vegurin stongdur í ein og ein hálvan tíma, frá kl. 11.30 til 13.00.
Tey sum ætla sær at ganga hálv maraton møta kl. 8.30 við skúlan á Giljanesi har startnummur verða útflýggjaði og fara við bussum til Gásadals kl. 9.15 og byrja at ganga kl. 10.00. Rennarnir møta kl. 9.30 við skúlan á Giljanesi har startnummur verða útflýggjaði. Av Giljanesi verður farið við bussi til Gásadals kl. 10.15, starturin er kl. 11. Fyri hvørjar 5km verður ein vatnpostur. Møguligt verður hjá øllum luttakarunum at skifta og lata skiftiklæðir inn, til at heinta eftir renningina, har møguleiki somuleiðis verður at fara undir brús.
Fyrireikarnir vóna at síggja nógvar gangarar og rennarar, men eisini nógvar áskoðarar fram við vegnum sum fara at heppa á tey tá teinurin í støðum kann vera eitt sindur tungur.
Tilmeldingin fer fram inni á heimasíðuni hjá FíF renn.fo. Tey sum melda seg til í seinasta lagi mikudagin 2. august gjalda 275kr, eftir hetta verður luttøkugjaldið 300kr. Tað er møguligt at melda til renningina fram til hósdagin 31. august á midnátt um ikki er komið uppá 500 luttakarar, tá lukkað verður fyri tilmelding.
Luttakarar sum renna hálv maraton og sum tekna seg í seinasta lagi 2. august fáa eina renni blusu. Luttakarar sum ganga hálv maraton lata, eins og í fjør,100kr av luttøkugjaldinum til Føroya krabbameinsfelag.
Ongar broytingar verða gjørdar á tilmeldingini eftir 31. august.


text:
Gallup kanning, sum Tjóðveldi á Fólkatingi hevur latið gera, vísir, at meiriluti er fyri at yvirtaka rættarskipanina.
Tá Tjórbjørn Jacobsen sat á fólkatingi í farnu tingsetu setti hann Søren Pape Poulsen, danska løgmálaráðharranum spurning, um hvussu nógvir dómarir í Føroyum vóru føroyskir og hvussu nógvir skiltu føroyskt.
Í svari sínum segði Søren Pape Poulsen, at ongin dómari í eystara landsrætti var føroyingur ella tosaði føroyskt, men at fleiri kundu lesa nakað av føroyskum. Í kjalavørrinum av hesum, lat Tjóðveldi á fólkatingi kanning gera um, hvørt føroyingar vilja yvirtaka rættarskipanina.
Meiriluti vil yvirtaka málsøkið
Kanningin, sum varð gjørd í mai mánaða staðfstir greitt, at føroyingar vilja yvirtaka rættarskipanina. Heili 62 prosent av teimum spurdu svaraðu, at tey hildu tað vera rætt at fara undir fyrireikingar at yvirtaka rættarskipanina, ímeðan einans 26 prosent søgdu seg vera ósamd í, at málsøkið skuldi yvirtakast. 12 prosent søgdu seg ikki vita.
Spurningurin, ið varð settur var soljóðandi:
“Føroyar smíða og umsita í dag egnar lógir, meðan dómstólarnir, sum skulu døma út frá hesum lógum, eru danskir. Heldur tú tað vera rætt at fara undir fyrireikingar til at yvirtaka rættarskipanina?”
Føroyskar lógir men danskir dómarir
Flestu lógir, ið eru galdandi í Føroyum, verða smíðarar í Føroyum. Tí heldur Magni Arge, fólkatingsmaður, tað vera sjálvsagt, at dómarir, ið umsita føroyskar lógir skulu duga føroyskt og hava innlit í føroysk viðurskifti.
Tá Torbjørn Jacobsen setti eisini Søren Pape Poulsen spurningin um, hvussu nógv føroyska rættarskipanin kostaði at umsita. Í svari sínum sigur Søren Pape Poulsen, at tað kostar umleið 22,5 milliónir um árið at umsita føroysku rættarskipanina, ímeðan inntøkurnar eru umleið tvær milliónir um árið. Tað vil siga, at tað í dag kostar umleið 20 milliónir at umsita økið, sum ikki er langt av leið frá tí, ið tað tá hevði kosta árliga at umsitið økið á føroyskum hondum.


text:
Ingi Samuelsen
16.05.2017 - 13:31
Tíðindi > Vinna & Tøkni > Sjóvinna
Føroyar fingu ein nýggjan verjuovasta, tá Michael Hjort, kommandørkapteynur var innsettur sum nýggjur ovasti fyri deildina, sum eitur Arktisk Kommandos Forbindelseselement Færøerne.
Hann kemur ístaðin fyri Per Højgaard-Jensen, sum nú, eftir at hava verið í starvi í 42 ár í verjuni, nú verður pensjóneraður frá verjuni, men tó ikki gerst pensjónistur av teirri grund.
Ovastin fyri Arktisk Kommando, Kim Jesper Jørgensen, generalmajorur, var komin úr Grønlandi til Havnar fyri at standa fyri hátríðarhaldinum í hølunum hjá kammonduni í gomlu telegrafstøðini við Tinghúsvegin. Í røðu síni til Per Højgaard-Jensen rósti hann hansara virki, bæði til sjós og í táverandi Søværnets Operative Kommando í Århus og í Nato-høvuðsborgini í Belgia.
- Vit fakligari vitan og góðum netverki hevur tú verið Arktisk Kommando og verjuni at gagni. Tú hevur syrgt fyri, at eindin er í Føroyum hevur verið væl skipað við tøttum tilknýti við tey skip og flogfør, sum virka í økinum, segði generalmajorurin.
Í starv hjá drotningini
Hann kom serliga inn á avrikið, ið gjørt varð í sambandi við at Sea Shepherd vóru í Føroyum og mótmæltu grindadrápi.
- Tú og tíni fólk høvdu ábyrgdina av stuðlinum til løgregluna í sambandi við royndirnar hjá Sea Shepherd at støðga grindarakstri. Slíkar uppgávur eru truplar, og krevja gott samstarv við allar partar fyri at eydnast. Og hesum stóð tú á odda fyri við góðum úrsliti, segði Kim Jesper Jørgensen
Generalmajorurin kundi í røðuni avdúka, at Per Højgaard Jensen ikki verður arbeiðsleysur, nú hann gevst í Føroyum.
- Hetta er tín seinasti starvsdagur fyri verjuna – men tú ert ikki liðugur. Tí Hennara Hátign Drotningin hevur sent boð eftir tær at vera bústjóri – slotsforvaltari – á Marselisborg Slotti. Eitt álitisstarv, ið bert verður bjóðað teimum útvaldu, og tað gjørdist tú, Per.
Um nýggja ovastan í Føroyum, Michael Hjort, segði generalmajorurin:
- Michael, tú ert vitanarbankin hjá kommando’ini á øllum økjum. Nú verða uppgávurnar í Norðurhavi og Arktis títt øki. Eg fegnist um at lata ábyrgdina fyri eindina yvir til tín, tí eg veit, at hon harvið er í tryggum hondum. Góða eydnu við uppgávuni, Michael, og ansa væl eftir deildini, tínum fólkum og ansa væl eftir Føroyum.


text:
Kalahari
Kalahari ella Kalaharioyðimørkin er ein oyðimørk í Syðra-Afrika. Kalahari- og Namibiaoyðimørkin eru av turrastu økjum í heiminum. Her liggja ormaeðlur í skugga og lúra eftir eitrandi skreljuslangum. Bæði her og í Sahara livir afrikanski strutsurin.
Sanfólkið er eitt av fáu fólkunum í Kalahari. Tey búgva og arbeiða saman í smáum samfeløgum við føstum ættarbondum. Í øldir hava tey ferðast úr einum staði í annan í oyðimørkini og tikið skordýr og henta plantur at eta og við eiturørvum veitt smá dýr.


text:
Onkursvegna er søguliga støðan hjá NSÍ í føroyskum fótbólti ein endurspegling av vøkstrinum í økinum, har felagið hoyrir heima og er staðsett. Hon er eisini ein avleiðing av ítróttarligu raðfestingini í oynni, táið felagið varð stovnað. Eysturoyggin var hitt seinasta av stóru økjunum í landinum, sum veruliga fór undir at raðfesta fótbóltin í mun til aðrar ítróttargreinar. Hondbólturin og kappróðurin lógu fremri. Stóra skiftið er, táið fuglfirðingar við ÍF fara úr meðaldeildini uppí meistaradeildina í 1971. Hetta hendir á leið trýfjerðingsøld eftir at TB, HB, KÍ, MB og VB byrjaðu hvørju megin við næstseinasta aldarskiftið. Teir gjørdust harvið guvutogarar á okkara leiðum, og hava síðani sleipað so mong liðini aftaná sær upp ígjøgnum lyftuna. So mong, at oyggin nú er meginbulurin í føroyskum fótbólti.
NSÍ hevur, síðani leikvøllurin á Mýrunum varð tikin í nýtslu, tikið risafet fram á leið. Tað tók nøkur ár at finna kjølfestuna, men hesi seinastu árini hevur felagið ment seg til at vera eitt av stórfeløgunum í landinum, sum roknað verður við, – bæði í landskappingini og í steypakappingini. Umframt tað hevur felagið ein ómetandi týdning fyri felagskensluna ímillum borgararnar á staðnum.
Gongdin hevur verið nakað skiftandi í ár, men ikki meiri enn tað, at felagið liggur á triðja plássinum í landskappingini (5 & 2 stig aftanfyri ávikavíst Víking og KÍ) og er komið í steypafinaluna.
Spælið hevur verið heilt gott í flestu dystum, tað boða málhagtølini og viðmerkingarnar frá serfrøðingunum eisini frá, men onkrir svipsarar hava eisini verið. Seinasti dysturin ímóti Skála, á Skála, var vanlukkuliga illa leiktur í illveðrinum ein summardag. Har syftust burtur 3 stig, sum høvdu verið kærkomin, nú endaspurturin fer at byrja. Í Fuglafirði seinasta vikuskiftið, sá tað í so forkølað út í byrjanini, kanska hugsaðu men um ein walk-over dyst, nú ÍF liggur í einum lágum konjunkturi, men har vóru altso tríggir opnir møguleikar, og man sat bara og takkaði Várharra fyri, at Clayton Soares ikki spælir fyri ÍF í ár, tí hann hevði fingið úrtøku úr í minsta lagi tveimum av møguleikunum. Ná, men vit komu afturíaftur, og tað brýnir sjálvvitsku og álit.
Nú eru 11 dystir eftir í EFFO-deildini. Nógv kann henda, eisini hjá teimum trimum oddaliðunum, men okkurt bendir á, at tey bæði seinastu vikuskiftini, í oktober mánaða, 15. og 21. oktober kunnu flyta nógv í oddinum. Tá skal NSÍ møta ávikavíst Víkingi í Runavík og KÍ í Djúpumýru í Klaksvík. Ein vika sum líkist einari grand finale.
Nú ræður um at leikarar og venjarar fara til hvønn dyst í landskappingini sum um, at hetta er ein finala. Vit hava bara vunnið meistaraskapin einaferð í 60 ár. Tað var júst fyri 10 árum síðani, táið felagið fylti hálvthundrað ár. Ikki hissini gáva tit kundu givið felagnum og býarbørnunum, um tað eydnast fyri aðru ferð í søgu felagsins – aftur í einum jubileumsári.
Hetta er kortini ikki einasta kennið felagið hevur undir borði í ovastu deildini. Leygardagin hin 26. august kl. 19:45 verður bríkslað fyri steypafinaluni 2017 á Tórsvølli. B36 hevur heimavøll og mótstøðuliði er NSÍ.
Hesin dysturin er ein av nógvum, og eigur ikki at órógva liðið í aðrar mátar, men hendan leygardagin seta vit øll segl fyri, til tað at vinna Løgmanssteypið einaferð enn. 15 ár eru ligin síðani NSÍ vann steypið seinast, í einum dysti, sum var vunnin 2-1 ímóti HB. Tann dagin ræður um, at maður og kona fara frá húsum, fyri at geva okkara monnum allan tann stuðul vit megna at geva teimum, ímóti einum B36-liði, sum als ikki skal undirmetast, hóast plaseringina í landskappingini. Ein finala er ein finala og líkist ongum øðrum dysti. Ongin tosar um no. 2, – the winner takes it all. Bert vinnarin kemur í søgubøkurnar.
60 ár er ongin aldur, soleiðis eigur ein 61 ára gamal maður at orða seg, men beista gott hevði tað verið, um felagsins menn í EFFO-deildini kundi givið okkum greipuna í hesum hátíðarári.
Møguleikin liggur til høgra beinið, og tað veldst í grundini bara um hvat liðið sjálvt megnar í tí sum eftir er av kappingini. Megna vit at halda stimanum, so er:
Greipan í eygsjón.


text:
Fremst frá vinstru: Maria Magnussen, Anja Sólja Niclassen, Elin Tórbjørnsdóttir, Lisa Haraldssen, Laura Skov Weihe.
Flogbóltur FM: SÍ føroyameistari í gentum 12
ítróttur13-03-2017 - 08:44 - Jóanis Nielsen
SÍ vann í dag FM-heitið fyri gentur 12 ár, tá tær í høllini í Trongisvági vunnu 2-1 á KÍF.
Settini endaðu 25-6, 16-25 og 15-7.
Bestu leikarar í dystinum fingu gávu frá Varðin Pelagic og Sportigan. Besti leikari hjá SÍ var Malan Maria í Haraldstovu Weihe og hjá KÍF var tað Kristianna Bartalsdóttir.
Steyp og heiðursmerki vórðu handa av Otto Leo Gram frá TB-flogbólti.
Hjartaliga tillukku til SÍ við gullheiðursmerkjunum og til KÍF við silvurheiðursmerkjunum.


text:
Fransktbókin er týðing av donsku sBókaútgávuni Franskbogen, sum er grundað á tilfar úr dagførdu sættu pappírsútgávuni av Franskbogen.
Í Fransktbókini verða øll øki í byrjanarundirvísing í fronskum viðgjørd: t.d. nágreiniliga og leysliga lesingin, skrivligi parturin, KT, lurtivenjingar og myndaviðgerð. Endamálið er, at myndatilfarið í Fransktbókini ikki bert er ein lýsing av ymiskum viðurskiftum, men eisini verður drigið inn í undirvísingina sum inngangur til próvtøkuna, har myndafrágreiðing er kravdur partur.
Í sBókini kunnu tit venja nógvar førleikar:
Fransktbókin hevur vanligu fyrimunirnar, sum sBøkur hava: m.a. at alt er savnað á einum stað, at tað er lætt at reika runt í tilfarinum, og at næmingarnir kunnu skriva viðmerkingar so hvørt.
Harumframt er sBókin dynamisk: hon verður áhaldandi dagførd og bøtt við leinkjum og fleiri samvirknum uppgávum.


text:
Rættindini hjá sjúklingum eru tryggjað av Lov om patienters retsstilling, sum hevur gildið í Føroyum.
Ávísing til viðgerð fyri persónar, ið búgva í Føroyum, umframt útlendingar
Viðgerð í sjúkrahúsverkinum er vanliga eftir ávísing frá kommunulækna ella kommunulæknavaktini/1870 ella umvegis Bráðmóttøkuna.
Rættindi til ókeypis viðgerð
Hvørjir persónar hava rætt til ókeypis viðgerð og til hvørjar viðgerðir?
1. Tey sum hava havt fastan lógligan skrásettan bústað (og hava føroyskt p-tal) á Landsfólkayvirlitinum í Føroyum longri enn undanfarnu 6 vikurnar. Persónar sum flyta bústað úr Danmark ella Grønlandi hava rættindi beinanvegin tey hava skrásettan bústað í Føroyum. Rættindi fevna um alt slag av kanning, viðgerð og røkt.
2. Norðurlendingar og bretar (persónar við skrásettum bústaði í Danmark, Íslandi, Noregi, Finlandi, Svørríki, umframt Grønlandi og Stóra Bretlandi), hava rætt til ókeypis viðgerð í sambandi við bráðfeingis sjúku, bráfeingis skaða, bráfeingis barnsburð ella versnandi kroniska sjúku.
3. Persónar, sum hava fastan bústað í Danmark ella Grønlandi og sum ganga í skúla ella eru í læru í Føroyum hava rætt til øll sløg av kanning, viðgerð og røkt.
4. Persónar, sum í útbúgvingarørindum ella í sambandi við almannagagnligt arbeiði eru búsitandi uttanfyri Føroyar, sum eru í Føroyum, og sum frammanundan fráflyting úr Føroyum hava verið skrásettir í fólkayvirlitinum í minsta lagi 5 ár tilsamans hava, eftir ávísing frá lækna, rætt til ókeypis veitingar og viðgerð í føroyska heilsuverkinum eftir somu treytum, sum eru galdandi fyri persónar, sum eru búsitandi í Føroyum.
Ert tú lesandi við barn, og býr í Danmark, men ynskir at eiga á Landssjúkrahúsinum, eru serligar reglur galdandi. Set teg í samband við Uttanlandstæanstuna á Landssjúkrahúsinum.
Gjald fyri viðgerð
Persónar og viðgerðir sum ikki eru fevndar av hesum ásetingum um ókeypis viðgerð skulu gjalda fyri viðgerðina í sjúkrahúsverkinum.
Henda avrokning verður gjørd við endan av viðgerðini og tekur støði í donsku DRG-avrokningarskipanini. Møguleiki er við viðgerðarbyrjan at geva eina ábending um viðgerðarkostnaðin. Rindað verður antin kontant/gjaldskorti ella umvegis tryggingarfelag ella arbeiðsgevara.
Eru ivamál viðv. rættindunum og møguleikum fyri viðgerð hjá útlendingar ber til at venda sær til Uttanlandstænastuna á uttanlandst@ls.fo ella á tel. 30 45 00 lokal 1150. - gerandisdagar frá kl. 8.00-16.00.


text:
May 17, 2017
Spitsbergen á Eiði
Tað var rættiliga kalt, tá ið Spitsbergen legði at á Eiði í morgun. Stuttligt at síggja eitt skip hjá Hurtigruten við kei í Føroyum. Hurtigruten fram við Noregsstrond hevur leingi staðið ovast á ynskilistanum. Nú vænti eg, at eg og Inga Rósa fara um eitt ár, um heilsan verður.
Sera lítið av fólki var og tók ímóti. Bygdarráðsformaðurin var tó til staðar og fór umborð. Tá ið fólkið kom í land, stóð bussur við ferðaleiðara fyri teimum, og har fóru kanska 20-30 fólk. Ætlanin var at fara á rættina at hyggja at seyði. Sum eg skuilti, skuldu eisini gerast ein gongutúrur av Skarðinum.
Skrivað hevur Bergljót klokkan 19:16
Subscribe to: Post Comments (Atom)


text:
Í dag eru tað 15 ár síðani yvirgangsatsóknirnar í USA, tá millum annað World Trade-tornini rapaðu. Almenna talið fyri tey, sum doyðu av atsóknunum er 2996.
Líka síðani hendan ógvusliga týsdag fyri fimtan árum síðani, hava fólk tosað um, hvat ið tað var sum veruliga hendi. Sonevndar konspirasjóns-teoriir hava verið frammi javnan, og ein av hesum teorium snýr seg um, at tornini rapaðu, tí tey vóru fylt við spreingievnum – alto, at talan var um eina skipaða spreinging, ið verður brúkt, tá hús skulu beinast burtur. Sambært teimum, sum halda, at hetta var tað, sum fór fram, var tað amerikanska stjórnin, sum stóð aftanfyri skipaðu spreingingarnar.
Tað finnast nógvar konspirasjónsteoriir um alt møguligt – kanska serliga um flúgvandi talerkar og slíkt - og tað mesta er rættiliga ósannlíkt ella í hvussu so er torført at prógva. At tornini í World Tradesentrinum skuldu verið sprongd av amerikonsku stjórnini, er eisini eitt sindur langt úti, men tað nýggja viðvíkjandi hesum teorium er, at summar hava verið umrøddar í rættiliga viðurkendum miðlum – millum annað "Physics Euro News" (EPN). Har stóð ein frágreiðing 28. august í ár, sum kemur til ta niðurstøðu, at bygningarnir vóru tiknir niður við skipaðari spreinging.
Viðurkenda týska tíðarritið Stern umrødi fyri tveimum døgum síðani hesar teoriir, og tað er ikki so ofta, at Stern skrivar um konspirasjónsteoriir.
Greinin í Stern sæst HER


text:
Rakul Sjúrðardóttir Frederiksberg
13.01.2018 - 15:25
Tíðindi > Uttanlands > Annað
Ein lýsing, sum verður sagt at vera rasistisk, hevur elvt til øði og mótmæli fleiri staðni í Suðurafrika. Hetta skrivar Politiken. Herverk hava verið á H&M-handlar í landinum, og handilsketan hevur tí avgjørt at steingja allar handlarnar í landinum.
Lýsingin er ein mynd av einum svørtum dreingi, sum er í eini blusu við tekstinum ”Coolest monkey in the jungle”, sum er "kulasta apan í skóginum" á føroyskum.
Svenska handilsketan hevur biðið um umbering og tikið lýsingina aftur.
Nú er reklaman gjørd av nýggjum við einum hvítum barni.


text:
Runavíkar komuna bjóðar til navnakapping til dagstovnarnar á Skála og í Søldarfirði.
Vit ynskja nøvn sum fella væl, og sum so væl sum møguligt hóska til virksemi á stovnunum.
Sendið navnauppskotið inn saman við frágreiðing um, hví tygum halda tygara navn vera hóskiligt, til dagstovnin, og merkið brævbjálvan "Navnakapping".
Navnið á luttakaranum skal ikki skrivast á sjálvt navnauppskotið ella frágreiðingina, men leggjast í ein annan afturlatnan brævbjálva, saman við uppskoti og frágreiðing.
Uppskotið skal latast inn innan mikudagin 30. juni kl. 12.00 til Runavíkar kommunu, Heiðavegur 26, Postsmoga 139, FO-600 Saltangará
Fyri hvønn stovnin verður latin virðisløn á kr. 1.500 fyri besta hugskotið.
Runavíkar kommuna tilskilar sær rættin ikki at nýta vinnandi uppskotið.


text:
Ein countrykonsert í gjárkvøldi, ið var hildin á høvuðsgøtuni í amerikanska býnum, Las Vegas, fekk ein brádligan enda. Ein maður hevur staðið við einum automatvápni í einum hotelli, við útsýni yvir konsertina, og skotið eftir lurtarum á konsertini.
Umleið 20 fólk eru longu deyð og eini 100 fólk eru særd. Hetta upplýsa fleiri útlenskir miðlar.
Løgreglan í Las Vegas kom fram til, at skotið var frá 32. hædd úr hotellinum, Mandalay Bay Hotels. Maðurin, ið skal hava skotið, er funnin og skotin av løgregluni í Las Vegas.
Støðan er enn ógreið, og ringt er at siga, júst hvussu stórt talið er av særdum og deyðum enn.
Karl Birgir: Konan hevði nokk ynskt at eg lá eitt sindur meira í sofuni
Tó, at Karl Birgir Isaksen úr Klaksvík hevur eitt sera lætt sinni og eisini kann finna upp á at arga eitt sindur, so hava...


text:
Tvey og eitt hálvt ár frá í dag verða vónandi fyrstu fløskurnar av whisky at fáa. Whisky framleiðslan er ein gamal dreymur hjá gamla bryggjarínum í Klaksvík, sum hevur bíðað í meir enn 30 ár eftir at sleppa at bryggja.
Føroya størsta og elsta bryggjarí hevur hetta seinasta árið víðkað sítt virksemi til at bryggja whisky umframt øl og sodavatn. Síðani 1888 hevur Føroya Bjór bryggjað øl, seinni er virkið farið undir at gera sodavatn, og við tíðini er virksemið eisini farið at fevna um ’craft beer’, sum er fatlagra og ófiltrerað bjór.
- Og í tí dagliga arbeiðnum eksperimentera vit nógv við malt, humlu og ger. Vit hava leingi havt eitt ynski um at fara undir whisky framleiðslu, sum jú er upplagt, tá vit hava flestu hentleikar sum krevjast. Men vegna forboð, hevur tað ikki verið møguligt at bryggja sterkari, sigur Annika Waag, virkis- og góðskuleiðari.
Síðani 2011 hava tey á bryggjarínum fyrireikað seg við umbygging av hølum og at fáa neyðugu loyvini til whisky framleiðslu uppá pláss. Tað hava verið nógvar forðingar á vegnum. Umframt drúgvu bíðitíðina eftir neyðugu loyvunum, hevur tað til dømis tikið tíð at finna røttu tunnurnar, ið eisini eru kostnaðarmiklar.
- Hetta er ein gamal dreymur, sum vit ofta hava havt hug til at sleppa, tí tað hava verið so nógvar forðingar, men í fjør runnu endiliga fyrstu droparnar. Til lagringina brúka vit gamlar sherry-tunnur og eik-tunnur, sum geva ein serligan smakk. So vit eru spent uppá at senda fyrstu fløskurnar út.
Og so er bara at bíða
Fyri at drykkurin skal fáa etikettuna ’whisky’, skal hann hava staðið og lagrað í minst trý ár. Og fyri at fáa whisky, verður vatn blandað við byggmalt, síðani verður gerin tilsett, og tað verður sett at gerað. Tá geringin er liðug, skal tað distillerast og verður lagt á tunnur at lagra.
- Vit merkja ein stóran áhuga fyri whisky’num, og tað eru fleiri, ið ynskja at sleppa at keypa fyrstu tunnina.
Annika greiðir frá, at whisky-verðin ikki er so stór, og at tað tískil frættist skjótt, tá okkurt spennandi fer í gongd. Útlendskir whisky kennarararar og lokal whisky feløg fylgja tí við gongdini. Fleiri boð eru eisini komin uppá navnið á fyrstu whisky-fløskuni hjá Føroya Bjór.
- Navnið er ikki fastlagt enn, men vit hava nógv hugskot liggjandi. Fleiri teldupostar eru komnir frá nær og fjar við ymiskum uppskotum til, hvussu okkara whisky skal eita.
Tað koma at ganga tvey og eitt hálvt ár til tað verður klárt at senda út á marknaðin. Tað krevur nógv tol, tíð og smakking.
- Gjøgnum 130 ár hava vit drúgvar royndir við at smakka, og internt smakka vit dagliga. Men tað krevur tíð at læra at kenna rætta smakkin við hesum tunnunum.
Whisky við heim
Føroya Bjór hevur í meir enn 30 ár søkt um at sleppa at gera whisky, og síðani tað gjørdist lógligt at bryggja sterkt í 2011, hevur bryggjaríið bygt um, soleiðis at rúm eisini er vorðið til distallarí.
- Hetta er ein stór íløga, vit hava gjørt. Og nú tá tað skal standa og lagra í so langa tíð, hava vit jú onga inntøku av tí. Tí eru vit sera spent uppá at fáa fyrstu fløskurnar.
Fyrireikingararbeiðið hevur eisini tikið tíð. Køn fólk innan whisky-brygging hava verið á bryggjarínum og lagt lag á, og starvsfólk á Føroya Bjór hava luttikið á skeiðum og verið í praktikk fyri at gera seg út til nýggja virksemið.
- At fara undir whisky-framleiðslu krevur nógv research, og tí hava vit havt tætt samband við fólk í bransjuni.
Á Føroya Bjór liggja tey ikki á latu síðuni, meðan tey bíða eftir fyrstu whisky fløskunum hesi trý árini.
Ymiskt annað liggur eisini og lagrar.
- Tað er ymisk onnur distillering á veg, sum eg ikki kann siga meir um beint nú. Men vit hopa uppá at fáa gongd í útflutningin av okkara whisky. Vit hava nógvar vitjanir av ferðafólki, og tvær ferðir dagliga hava vit rundvísingar á bryggjarínum í juli mánað. Og her fáa vit ofta spurningar um whisky, tí tey kundu hugsað sær at keypt føroyskt whisky við heim. Og fyri okkum snýr tað seg eisini um føroysk arbeiðspláss. Man kann jú keypa whisky alla staðni, so hví ikki her eisini her hjá okkum?
(Úr temablaðnum seinasta vikuskiftið)


text:
Jan Laursen farin til verka sum høvuðsungdómsvenjari
Felagið02-12-2017 - Jónfinn Petursson
1. desember byrjaði Jan Laursen sum høvuðsungdómsvenjari hjá HB, men longu hóskvøldið 30. november skipaði hann fyri einum felagsfundi fyri allar áhugaðar ungdómsvenjarar í felagnum.
Har greiddi hann frá ætlanunum fyri komandi ár. Jan hevur fyrireikað seg væl saman við ungdómsnevndini, og ávísar broytingar verða í venjarabygnaðinum.
Størsta broytingin í venjarabygnaðinum er, at nú verða tað 3 chefvenjarar undir leiðslu av høvuðsungdómsvenjaranum, sum hava høvuðsábyrgdina av teimum ymisku árgangunum, bæði á gentu- og dreingjasíðuni,
Chefvenjararnir koma so at hava fleiri venjarar og hjálparvenjarar afturat sær til teir ymisku árgangirnar. Ein chefvenjari hevur ábyrgdina av gentusíðuni, ein hevur ábyrgd av U17 dreingjum og ein hevur ábyrgdina av U15 dreingjum.
Harumframt virka chefvenjararnir eisini sum vegleiðarar og mentorar hjá venjarum og leikarum í lægri árgangunum.
Í ungdómsdeildini verður rúm fyri øllum, bæði breidd og elitu, har øll fáa fáa nógv burturúr.
Eitt spennandi ár fyri framman hjá ungdóminum og venjarum í HB.


text:
Føroya størsta gosbað
Tað gongur væl við arbeiðinum at byggja nýggja vælverudepilin í Klaksvík.
Arbeiðið við nýggja vælverudeplinum í Svimjihøllini í Klaksvík gongur væl, og fundamentið til størsta gosbað í landinum sæst nú í sunnara enda av bygninginum. Tað skrivar Klaksvíkar kommuna á síni heimasíðu.
“Um miðjan november skrivaðu arbeiðstakarar undir sáttmála við Klaksvíkar kommunu um at gera vælverudepil í Svimjihøllini, og higartil gongur arbeiðið bæði skjótt og væl,” sigur kommunan.
Gosbaðið verður somikið stórt, at har verður ríkiligt av plássi til eini 15-20 vælvaksin fólk. Umframt gosbað og uttanduraøkið, fer vælverudepilin eisini at rúma dampbað, infrareyðari saunu og góðum brúsuumstøðum.
Tað eru Norðhús, Signar Kallsberg og JP-EL, sum standa fyri arbeiðnum, og vælverudepilin verður eftir ætlan tikin í nýtslu í summar.
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Rúsdrekkaávirkaður og 12 persónar í bilinum
Myndarøð: Væleydnað seymiskeið fyri nýbyrjarar
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
Prát við Svend Højgaard
Ísraelar og palestinar - sum dagur og nátt
55 vilja vera stjóri
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Ein sólskinssøga á vetri
Íslendsk lodnuskip hava rokveiðu - norðmenn á veg
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Klipp fyri at brúka telefon í bilinum - kanska eisini í Føroyum
Messi brendi brotsspark
Samband
Postboks 226
FO-600 Saltangará


text:
Herfyri fingu vit, ið starvast á Landssjúkarahúsinum, í boði at blíva koppsett fyri árligu influensuna. Eg hugsaði at taka av, tí eg eri ein teirra, ið liggi eftirá hvønn vetur.
Løgið.
Men eg gloymdi tað og knappliga bankaði influensutíðin á dyrnar - sama morgun, sum maðurin fór uttanlands í arbeiðsørindum. Fyrst var tann yngsta rakt. Hini bæði børnini hava altíð verið somikið ússalig, tá tey hava verið sjúk, at tað faktist hevur verið rættiliga hugnaligt, tá tey hava verið hálvdeyð. So løtt at hava við at gera, ongi krøv uttan eitt glas av vatni og nógv klemm, sovandi í ørmum mínum. Men frellan...
Tað er nokk nakað um tað, tá man tosar um mannfólka- og konufólkainfluensu. Hon ið hevur mestan fepur, er “fyr og flamme,” til mikið stríð hjá mær, sum eri rakt av mannfólkainfluensu. Her er ongin “góða mamma”. Panodil og ein sterk øl, og so í sving. Vit báðar hava klipt nissur, gjørt piparnøtir og siropskøkur. Hon hevur so málað nakrar av teimum til at hanga upp. Hvar goymir hon hasa orkuna. Tá eg so royni at stjala mær løtur til at leggja meg við varmadunkinum og hvíla eymu liðirnar, fái eg at vita, at henni leingist eftir babba, tí hann er nógv fittari. Nógv skal man hoyra..
Men tað rakti meg, tá vit sótu millum nissur, lím og smákøkur, at tað er nógv fyri, at hesar hugnaløtur nú skulu verða pressaðar saman við fepurdøgunum, tí tíðin hinar dagarnar ikki strekkir til. Kanska er tað nattúran, sum hevur gjørt tað soleiðis eftir at vit hava pressað meira og meira inn í kalendaran, og tí náa minni og minni av tí, sum kanska veruliga hevur týdning, nei eg veit ikki. Men eg havi so hugnað mær, um eg ætlaði tað ella ei.
Fríggjadagin er árligi jólafrokosturin á skránni. Sjálvandi siti eg sjálvboðin í jólafrokostbólkinum, tí eg haldi meg verða so festliga, at tað næstan er spell um eg ikki eri við. Men so - og hetta er faktist ikki fyrstu ferð, tá tað kemur til at vit skulu samla tropparnar og veruliga bróta upp um armar, skaffa stólar og bestikk, dúkar og alt hitt - so liggi eg her heima og skrivi klummu og snísi mær. Og so mugu hini bara renna, meðan eg liggi. Og meðan eg liggi her, og friður er fallin yvir lonina, so hoyrist snísaríðið og hostaríðið og “mamma, eg eri ússalig, kann eg sova inni hjá tær? Eg eri tyst! Eg eri sjúk! Eg eri ússalig!!” Hvar er alt hatta har ússaliga um dagin? Hví er tað mest sjónligt um náttina, tá man liggur og heldur um koddan? Fyrranáttina sá hon trøll ið runnu runt í luftini. So hyggur hon at mær, sum sær hon meg broytast meðan hon hyggur, og heldur fyri eyguni og grætur. “Tú sær vemmilig út. Eg vil hava babba at koma”
- Ja elskaða, mamma vil eisini hava babba at koma. Mamma vil eisini hava babba at koma...”


text:
Í sambandi við Faroexpo 2007 og Mentanarvikuna í Runavík verður ein stór konsert í ítróttarhøllini í Runavík leygarkvøldið 3. november.
Luttakandi bólkar eru: Høgni Lisberg, Crawling Blue, Simon Mathew (DK) og Boys In A Band.
Eisini luttekur hin sera vælumtókti mótahandilin Trend Floor í Saltangará við einum Mega Kool trend showi.
Konsertin og dansurin byrjar kl. 22 og endar kl. 04.
Atgongumerki á 220 kr. eru til sølu frá 24. oktober í Kunningarstovunum í Runavík og Tórshavn og í Kiosk Vár í Saltangará og Klaksvík.


text:
Besti føroyski súkklari í løtuni, Torkil Veyhe, vann fyrsta umfar av Volvo Kring Føroyar í gjárkvøldið. Súkklað varð úr Havn til Vestmanna og aftur til Havnar. Torkil var heila 8.34 min frammanfyri nummar tvey, sum bleiv Torquil Clyde frá Oykney. Jan Hjaltalin Olsen bleiv nummar trý. Vinnaratíðin hjá Torkili varð 2.31.31.
Hjá kvinnum vann Olga Hamilton úr Hetlandi. Hon vann trygt á nummar tvey, ið varð Birita Poulsen út Vestmanna. Hjá motionistum varð tað ungi vestmenningurin, Tóri Thorleifsson, ið vann. Næstur honum var Kjartan Egholm, upplýsir Súkkling og triatlon í FØ á Facebook-síðu síni.
Annað umfar av trimum verður súkklað í fríggjakvøldið. Tá eitur teinurin Tórshavn - Eiði - Saksun - Tórshavn. Leygardagin er síðsta umfar, sum er Tórshavn - Funning - Eiðisskarð - Eiði - Tórshavn.